पैरियें ते पुलियें दिएं कुड़िएं दी राखी गित्तै किश करना हा। अध्दी-अध्दी रातीं भित्त भन्नो अन्दर आइऐ ते खलाड़े दे पिछें जाइऐ पतड़े दे लौके बझी जेड़े बुरे कर्म करदे, उन्दे थवां बचा दे प्रबन्ध करने हे। पैरिया दिएं कहानिएं च हुन चिरुता दा बी नां आई गे दा हा। इयां सती दियां जनानियां किस हालती च होंगन, ए स्वाल प्हैलें बी केई आरी ओदे मना च आया हा। हून उस गी सामनै अपना आप गै लबदा हा उनें बचारियें गित्तै जेकर ओ नईं करग तां कुन करग? घर-घर जाइऐ जेड़ा कम्म खस्म नईं करी सकेया ओ जेकर करी लै तां इस कोला खुशी दी गल्ल होर के होय?